નવી દિલ્હીઃ લુધિયાણાની એક જિલ્લા અદાલતે જમીન અધિગ્રહણના મામલે રેલવે તરફથી ખેડૂતને પૈસા ન ચૂકવાતા અજીબ ચૂકાદો આપ્યો છે. કોર્ટે આદેશ આપ્યો છે કે સ્વર્ણ શતાબ્દી એક્સપ્રેસ ટ્રેન અને લુધિયાણા સ્ટેશનને 45 વર્ષીય પીડિત ખેડૂત સંપૂર્ણ સિંહને આપવામાં આવશે. પીડિતની અપીલ પર અદાલતે સ્વર્ણ શતાબ્દી એક્સપ્રેસ અને સ્ટેશનને ખેડૂતને આપવાનો આદેશ આપ્યો છે. આ મામલો 2007માં લુધિયાણાની ચંદીગઢ રેલવે લાઇનના નિર્માણ સમયનો છે. અદાલતે રેલવે લાઇન માટે અધિગ્રહિત કરેલી જમીનની કિંમત 25 લાખ પ્રતિ એકરથી વધારીને 50 લાખ પ્રતિએકર કરી દીધી છે. આ કારણે સંપૂર્ણ સિંહને 1 કરોડ 47 લાખ મળવા જોઇએ. પરંતુ રેલવેએ તેને માત્ર 42 લાખ રૂપિયા જ આપ્યા છે. વર્ષ 2012માં શરૂ થયેલ આ કેસ પર વર્ષ 2015માં ચૂકાદો આવ્યો છે. પરંતુ રેલવેએ હજી સુધી ચૂંકણી કરી નથી. તેથી ખેડૂતે ફરીથી કોર્ટમાં અરજી કરી છે. ત્યારે લુધિયાણા જિલ્લા અને સત્ર ન્યાયાધીશે આ નિર્ણય લીધો છે.